
E L Ő T E R J E S Z T É S

Sülysáp Város Önkormányzata Képviselő-testületének
2014. április 16-án tartandó munkaterv szerinti ülésére

1. napirendhez

Tárgy:
Tájékoztató a lejárt határidejű határozatokról és az előző ülés óta történt fontosabb eseményekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.
…/2014. (IV. 16.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja.
Határidő: azonnal

Felelős: polgármester

Sülysáp, 2014. április 10.


Horinka László s.k.


polgármester
Láttam!

Sülysáp, 2014. április .
Tóth Krisztina s.k.
jegyző
TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2014. február 20-ai ülése óta 6 képviselő-testületi döntés végrehajtási határideje járt le az alábbiak szerint:

	Határozat száma
	Határozat kelte
	Döntés
	Határidő
	Állapot

	5/2014
	2014-01-30
	Állami adósságátvállalás 2014. évi üteme (Sülysáp II. kötvény)
	2014-02-28
	Végrehajtva

	6/2014
	2014-01-30
	Állami adósságátvállalás 2014. évi üteme (Sülysáp I. kötvény)
	2014-02-28
	Végrehajtva

	7/2014
	2014-01-30
	Állami adósságátvállalás 2014. évi üteme (K&H folyószámla hitel)
	2014-02-28
	Végrehajtva

	174/2013
	2013-12-18
	Önkormányzat állami konszolidációjával kapcsolatos döntés 
	2014-02-28
	Végrehajtva

	171/2013
	2013-12-18
	TÁVÜSZ Kft. könyvvizsgálójának megválasztása
	2014-03-15
	Végrehajtva

	130/2013
	2013-09-18
	Csatlakozás a Bursa Hungarica Ösztöndíjpályázat 2014. évi fordulójához
	2014-02-28
	Végrehajtva

	
	
	
	
	


II. Tájékoztató az előző ülés óta történt fontosabb eseményekről
· Március 4-én a MAG Zrt. az óvodabővítéssel kapcsolatos helyszíni ellenőrzést folytatott önkormányzatunknál, melyet kisebb hiányosságokkal és a hiányosságok pótlására április 1-ei határidő kitűzésével zártunk.
· 2014. februárban és márciusban a mezőőrség működésével kapcsolatban a vadásztársaság részéről Hornik Béla írt levelet a részünkre, melyben a mezőőrség szabályos működését szorgalmazta, valamint azt kifogásolta, hogy a mezőőrök éjszakai mozgásuk során zavarják a vadászok ténykedését. Ezzel kapcsolatban egyeztetést sürgettek. Egyeztetésre végül nem került sor, válaszlevelünkben biztosítottuk a vadásztársaságot arról, hogy a mezőőrség működtetése tekintetében mindenben a szabályosságra törekszünk.

A hónapok, sőt évek óta húzódó védőnői ellátásbeli problémánk megoldódni látszik: március 7-én találkoztam egy a Kazincbarcikáról érdeklődő védőnővel, aki ugyan végül nem adta be a pályázatát, azonban március végén Tuifelné Véber katalin monori szakfelügyelő védőnő segítségét kértem, miután Szanyi Jánosné áprilistól nyugdíj előtti, még ki nem vett szabadságét tervezte kivenni. A szakfelügyelő védőnő segítségével Gyömrőről sikerült helyettes védőnőt találni, Zima Judit személyében, sőt a Gyömrőn iskola védőnőként dolgozó (a KLIK alkalmazásában álló) Nagy Éva iskolavédőnő érdeklődést mutatott az egyik védőnői körzetünkkel kapcsolatban és április elején megállapodtunk abban, hogy 2014. június 1-el munkába áll Sülysápon, Fontos Magdolna körzetében. Ezzel a helyettesítésre csupán június 1-ig lesz szükségünk, azonban Zima Judit is úgy nyilatkozott, hogy szívesen jönne Sülysápra és megbeszélésünk szerint június 1-el ő is nálunk folytatja, így június 1-től mindhárom védőnői körzetben szakképzett védőnő dolgozik ismét.

· Március 10-én a műszaki átadás-átvétellel befejeződött a Templom utcában a partfal stabilizáció. Az elvégzett munkával kapcsolatban nagyon sok pozitív visszajelzést kaptam, ugyanakkor meg kell említeni azt is, hogy sajnos már kb. 50 darab növényt elloptak a templomhoz vezető út mellett. 
Az eltelt közel két hónapban több alkalommal is ülésezett a Tápiómenti Területfejlesztési Társulás és annak bizottságai is, valamint a Tápiómenti Települések Csatornamű és Vízgazdálkodási Társulata intéző bizottsága is. A csatornázással kapcsolatosan megemlítendő fontos tudnivaló, hogy jelen állás szerint, 2014. szeptemberében a házi bekötések megkezdésével elindulhat a tisztító próbaüzeme. 

A csatornaépítés 2014. április elején kisrégiónkban a következő készültségben van:

-
gerincvezetékek építése: 87 %
-
Házi bekötések: 62 %
-
Nyomott vezetékek (pl. településeket összekötő szakaszok): 73 %
Szintén a csatornázáshoz kapcsolódó információ, hogy a közreműködő szervezet jóváhagyta a társulás által benyújtott kiegészítő csatorna szakaszok építésére irányuló kérelmét, mellyel a korábban zárt gyűjtőkkel tervezett területek jelentős része csatornázásra kerül, illetve olyan területek is bevonásra kerülhetnek, amelyek a korábban készült terveken nem szerepeltek, vagy a 2009-es műszaki felülvizsgálat során kerültek törlésre. Így rövidesen egy tárgyalásos közbeszerzési eljárást követően megkezdődhet a munkavégzés a Melegvölgy belterületi szakaszán, a Teleki és a Széchenyi utca közötti közben, a Lövölde és a Kápolna utcában, valamint a Vasút utca végén az Alunorm Kft-ig.

Ezekre a munkákra kiegészítő támogatást is kapott a társulás, továbbá újabb 1,7 milliárd forint önerő támogatásban is részesült a projekt. Az eddig önerő támogatásoknak köszönhetően a víziközmű társulat által gyűjtött lakossági hozzájárulásokból származó önerő egy része várhatóan nem kerül felhasználásra, ezért a társulás és a társulat közösen vizsgálja annak a lehetőségét, hogy pl. a telken belüli szakaszok egy részének kiépítését finanszírozhatják-e a társulatnál keletkező maradvány pénzekből.

Az említett önerő támogatásnak köszönhetően a víziközmű társulat K&H Bankkal megkötött hitelszerződések módosítása szükséges, ennek előkészítése folyamatban van.

· Március 24-én 1 fő állampolgársági eskütételére került sor. 
· Március 25-én a családsegítő szervezésében került sor az éves gyermekvédelmi tanácskozásra, melyen az érintett területek képviselői, egy-két kivételtől eltekintve, jelen voltak.

· Ápr. 6-án rendben lezajlott településünk szavazóköreiben az országgyűlési képviselő választás, melynek eredménye mindenki előtt ismeretes.

A piactér kialakításával kapcsolatban a közreműködő szervek állásfoglalását kértük, mivel április első felében emelkedett jogerőre az építési engedély, így a pályázatban kitűzött április 30-ia befejezési határidő nem tartható. Kértük figyelembe venni, hogy az építési engedély kiadásának elhúzódása nem önkormányzatunk hibájából történt, ezért a befejezési határidő tekintetében módosítási kérelemmel élhessünk. A kivitelező kiválasztását várhatóan egy rendkívüli ülésen, vagy a májusi testületi ülésen tudjuk megtenni.

